NORAKSTS

|  |  |
| --- | --- |
| 25.07.2019. | Nr.9/2 |

###### PAR JELGAVAS PILSĒTAS DOMES 2019.GADA 31.JANVĀRA LĒMUMA Nr. 1/9 “PROJEKTA “SABIEDRĪBĀ BALSTĪTU SOCIĀLO PAKALPOJUMU IZVEIDE JELGAVĀ” IESNIEGUMA IESNIEGŠANA” ATZĪŠANU PAR SPĒKU ZAUDĒJUŠU

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 2.punktu, Jelgavas pilsētas attīstības programmā 2014.-2020.gadam (apstiprināta ar Jelgavas pilsētas domes 2018.gada 28.jūnija lēmumu Nr.8/2 “Jelgavas pilsētas attīstības programmas aktualizētās sadaļas – investīciju plāna apstiprināšana”) iekļauto Jelgavas pilsētas plānoto integrēto teritoriju investīciju projekta ideju, izsludināto projektu konkursu darbības programmas “Izaugsme un nodarbinātība” 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās atlases kārtu un Jelgavas pilsētas domes 2019.gada 31.janvāra lēmumu Nr.1/9 “Projekta “Sabiedrībā balstītu sociālo pakalpojumu izveide Jelgavā” iesnieguma iesniegšana”, Jelgavas pilsētas pašvaldība 2019.gada 31.janvārī iesniedza projekta “Sabiedrībā balstītu sociālo pakalpojumu izveide Jelgavā” (turpmāk – Projekts) iesniegumu Kohēzijas politikas fondu vadības informācijas sistēmas e-vidē.

Saskaņā ar 2019.gada 11.jūnijā Latvijas Republikas Ministru kabineta sēdes protokollēmumā Nr.28  34.§ apstiprināto informatīvo ziņojumu “Par 2019.gada kopējo pašvaldību aizņēmumu limitu un pašvaldību aizņēmumu pieprasījumiem”, ar kuru tiek noteikti ierobežojumi pašvaldību aizņēmumiem attiecībā uz projektu neattiecināmajām izmaksām, Jelgavas pilsētas pašvaldībai nav iespējams saņemt aizņēmumu Projektā plānoto neattiecināmo izmaksu 4 428 987,70 *euro* apmērā segšanai, līdz ar to  nav iespējams īstenot Projektā plānotās aktivitātes pilnā apmērā. Ņemot vērā iepriekš minēto,

**JELGAVAS PILSĒTAS DOME NOLEMJ:**

1. Atzīt par spēku zaudējušu Jelgavas pilsētas domes 2019.gada 31.janvāra lēmumu Nr. 1/9 “Projekta “Sabiedrībā balstītu sociālo pakalpojumu izveide Jelgavā” iesnieguma iesniegšana”.

2. Pilnvarot Jelgavas pilsētas pašvaldības izpilddirektoru atsaukt projekta “Sabiedrībā balstītu sociālo pakalpojumu izveide Jelgavā” iesniegumu Kohēzijas politikas fondu vadības informācijas sistēmas e-vidē.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.jūlijā